5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 140 της 19/22 Φεβρ. 1954 Περί αποδοχής από 1 Μαρτ. 1954 υπό Τραπεζών καταθέσεων εις εξωτερικόν Συνάλλαγμα. Λαβόν υπ’ όψιν: 1)Τας διατάξεις των παρ. 1, 2, 4 και 6 του άρθρ. 15 του υπ’ αριθ. 2687/1953 Ν.Δτ/ος «περί επενδύσεως και προστασίας κεφαλαίων εξωτερικού» 2)Σχετικήν εισήγησιν του Υπουργού Συντονισμού αποφασίζει. 1.Αι κάτωθι Τράπεζαι δύνανται να δέχωνται από 1ης Μαρτ. 1954 καταθέσεις εις εξωτερικόν συνάλλαγμα κατά τας διατάξεις του άρθρ. 15 παρ. 1 και 2 του Ν.Δ. 2687 και τους όρους της παρούσης αποφάσεως: Εθνική Τράπεζα Ελλάδος και Αθηνών Α.Ε. Εθνική Κτηματική Τράπεζα της Ελλάδος Α.Ε. Εμπορική Τράπεζα της Ελλάδος Α.Ε. Ιονική Τράπεζα LTD. Ως ελάχιστον όριο καταθέσεως ορίζεται το ισόποσον των δολλαρίων 10.000 δι’ έκαστον καταθέτην. 2.Καταθέσεις εις εξωτερικόν συνάλλαγμα δύνανται να πραγματοποιηθούν κατ’ αρχήν μόνον εις γενικώς και ελευθέρως μετατρέψιμα νομίσματα καθοριζόμενα εκάστοτε υπό της Τραπέζης της Ελλάδος. Καταθέσεις εις νομίσματα των Χωρών της Ευρωπαϊκής Ενώσεως Πληρωμών μη γενικώς και ελευθέρως μετατρέψιμα επιτρέπονται μόνον μετά προηγουμένην άδειαν της Τραπέζης της Ελλάδος εκδιδομένην εφ’ όσον το προϊόν της καταθέσεως θα δύναται να χρησιμοποιηθή ελευθέρως και γενικώς τουλάχιστον εντός σημαντικού τμήματος της περιοχής της Ευρωπαϊκής Ενώσεως Πληρωμών. Προηγουμένη άδεια της Τραπέζης της Ελλάδος απαιτείται και δια καταθέσεις εις λοιπά νομίσματα. Η ιδιότης του καταθέτου ως αλλοδαπού και εις ην περίπτωσιν ούτος είναι φυσικόν πρόσωπον η νόμιμος διαμονή του ημεδαπού ή αλλοδαπού καταθέτου εις το εξωτερικόν, προκειμένου δε περί νομικών προσώπων η εν τω εξωτερικώ έδρα αυτών, εξακριβούται και ελέγχεται υπό της δεχομένης την κατάθεσιν Τραπέζης και υπ’ ευθύνην αυτής. 3.Τα επιτόκια καταθέσεων εις εξωτερικόν συνάλλαγμα συνομολογούνται εν ελευθέρα διαπραγματεύσει, αλλ’ επ’ ουδενί λόγω δύνανται να υπερβαίνουν το υπό της παρ. 1 του άρθρ. 15 Ν.Δ. 2687 οριζόμενον ανώτατον επίπεδον επιτοκίου εξ 8% ετησίως. Δια της υπ’ αριθ. 974 της 23 Ιουλ./8 Αυγ. 1958 Πράξ. Υπ. Συμβ. (ΦΕΚ Α΄ 115) το ποσοστόν τούτο εμειώθη εις 7%. Δια της υπ’ αριθ. 11 της 26 Ιαν./4 Φεβρ. 1959 (ΦΕΚ Α΄ 23) πράξ. Υπ. Συμβουλίου, ωρίσθη ότι επ’ ουδενί λόγω δύναται να παρέχηται, δια τας από της ισχύος αυτής και επέκεινα νεοδημιουργουμένας ή ανανεουμένας καταθέσεις, επιτόκιον ανώτερον του 6% ετησίως. Το ποσοστόν τούτο περιωρίθση, δια τας από 1 Ιουλ. 1959 και επέκεινα νεοδημιουργουμένας ή ανανεουμένας καταθέσεις, εις 4% προκειμένου περί καταθέσεων προθεσμίας από 6-24 μηνών και εις 5% προκειμένου περί καταθέσεων προθεσμίας από 2 ετών και άνω (Πραξ. Υπ. Συμβ. 90 της 17/26 Ιουν. 1959, ΦΕΚ Α΄ 125). Εν συνεχεία τα ποσοστά ταύτα ωρίσθησαν από 1 Οκτ. 1964 εις 4,50% δια καταθέσεις προθεσμίας 6-12 μηνών, 5% προθεσμίας 1224 μηνών και 5,50% από 24 μηνών και άνω (Πρ. Υπ. Συμβ. 167 της 2/23 Οκτ. 1964, ΦΕΚ Α΄ 181). Από 1 Μαρτ. 1965 τα ποσοστά ταύτα ωρίσθησαν εις 5%, 5,50% και 6% αντιστοίχως (Πρ. Υπ. Συμβ. 64 της 18 Μαρτ./17 Απρ. 1965, ΦΕΚ Α΄ 65). Από 1 Ιουν. 1968 ταύτα ωρίσθησαν εις 6%, 6,50% και 7% αντιστοίχως (Πρ. Υπ. Συμβ. 104 της 4/15 Ιουν. 1968, ΦΕΚ Α΄ 131). Επί των εις εξωτερικόν συνάλλαγμα καταθέσεων των διεπομένων υπό του Ν.Δ. 2687 και της παρούσης αποφάσεως, δεν ισχύουν τα εκάστοτε ισχύοντα περί υποχρεωτικής καταθέσεως παρά τη Τραπέζης της Ελλάδος ωρισμένου ποσού εκ του εις δραχμάς προϊόντος των καταθέσεων. 4.Η εις την Τράπεζαν της Ελλάδος εκχώρησις του συναλλάγματος των καταθέσεων κατά την παράγρ. 2 του άρθρ. 15 του Ν.Δ. 2687, πραγματοποιείται επί τη επισήμω τιμή αγοράς του αντιστοίχου συναλλάγματος κατά την ημέραν της εκχωρήσεώς του, η δε παροχή του συναλλάγματος προς τας Τραπέζας δια την επιτροφήν των καταθέσεων πραγματοποιείται επί τη επισήμω τιμή πωλήσεως του αντιστοίχου συναλλάγματος κατά την ημέραν της επιστροφής του. 5.Δύνανται αι Τράπεζαι να δανείζουν το εις δραχμάς προϊόν εκ της εκχωρήσεως του συναλλάγματος των καταθέσεων αλλά μόνον δια την ενίσχυσιν βιομηχανικών εν γένει, αγροτικών, μεταλλευτικών και εξαγωγικών επιχειρήσεων καθώς  και οργανισμών κοινής ωφελείας. Εις τας χορηγήσεις ταύτας δέον πάντοτε να περιέχεται η ρήτρα εξωτερικού συναλλάγματος κατά τα εν τη  παρ. 2 του άρθρ. 15 Ν.Δ. 2687 οριζόμενα. Τα  επιτόκια των τραπεζικών χορηγήσεων τούτων, συμπεριλαμβανομένων και των πάσης φύσεως  προμηθειών ή άλλων επιβαρύνσεων της δανειζούσης Τραπέζης, δεν δύνανται να υπερβαίνουν τα  εκάστοτε  υπό  της Νομισματικής  Επιτροπής οριζό(Αντί για τη σελ. 74,01) Σελ. 74,01(α) .122. Προστασία κεφαλαίων εξωτερικού 26.Β.δ.5 μενα ανώτατα επίπεδα επιτοκίου και προμηθείας τραπεζιτικού δανεισμού. Αι Τράπεζαι υποχρεούνται να υποβάλλουν κατά μήνα προς το Υπουργείον Συντονισμού Α΄ Γενικήν Διεύθυνσιν, Υπηρεσίαν Κεφαλαίων Εξωτερικού καθώς και προς την Νομισματικήν Επιτροπήν, καταστάσεις των παρ’ αυταίς πραγματοποιουμένων καταθέσεων εις εξωτερικόν συνάλλαγμα καθώς και των έναντι τούτων χορηγουμένων δανείων, βάσει υποδειγμάτων καθοριζομένων υπό του Υπουργείου Συντονισμού. 6.Εις πάσας τας περιπτώσεις καθ’ ας επιτρέπεται υπό του Υπουργείου Εμπορίου ή και υπό της Νομισματικής Επιτροπής εισαγωγή εμπορευμάτων επί προθεσμιακώ διακανονισμώ η τοιαύτη ευχέρεια συνεπάγεται άνευ ετέρου την ανάληψιν υποχρεώσεως της Τραπέζης της Ελλάδος προς παροχήν του απαιτουμένου συναλλάγματος δια την πληρωμήν των καθοριζομένων δόσεων, υπό την προϋπόθεσιν βεβαίως της καταβολής του εις δραχμάς αντιτίμου του χορηγουμένου συναλλάγματος. 7.Η χρηματοδότησις ελληνικών εξαγωγικών ή εν γένει παραγωγικών επιχειρήσεων υπό Τραπεζών ή νομικών προσώπων του εξωτερικού μέσω των εν Ελλάδι Τραπεζών κατά την παρ. 5 του άρθρ. 15 του Ν.Δ. 2687 επιτρέπεται μόνον δια καθαρώς παραγωγικούς σκοπούς και δια δανείων διαρκείας τουλάχιστον έξ μηνών μετά προηγουμένην έγκρισιν τριμελούς υποεπιτροπής της κατά το άρθρ. 3 του Ν.Δ. 2687 Επιτροπής παρά τω Υπουργείω Συντονισμού. Αι ανωτέρω εγκρίσεις χορηγούνται επί τη υποβολή αιτήσεως προς το Υπουργείον Συντονισμού μέσω μιας εκ των εις την παρ. 1 της παρούσης αποφάσεως προβλεπομένων Τραπεζών συνοδευομένης υπό εισηγήσεως της Τραπέζης, εν τη οποία δέον να βεβαιούται η σοβαρότης της αιτούσης επιχειρήσεως, η ανάγκη πιστωτικής ενισχύσεως αυτής και τα εκ ταύτης προσδοκώμενα αποτελέσματα. Η κατά την ανωτέρω διαδικασίαν έγκρισις της εκ του εξωτερικού χρηματοδοτήσεως επάγεται υποχρέωσιν της Τραπέζης της Ελλάδος προς χορήγησιν του συναλλάγματος δια την εξυπηρέτησιν και απόδοσιν του εκ του εξωτερικού δανείου ή αντιστοίχως, απαλλαγήν εκ της υποχρεώσεως αποδόσεως συναλλάγματος εξ εξαγωγών της ενισχυομένης εξαγωγικής επιχειρήσεως, εφ’ όσον ούτως ήθελεν ορισθή εν τη εγκρίσει της Υποεπιτροπής. Η κατά τα ανωτέρω έγκρισις χρηματοδοτήσεως εκ του εξωτερικού δεν συνεπάγεται αφ’ εαυτής και έγκρισιν παροχής εκ μέρους της μεσολαβούσης Τραπέζης εγγυήσεως δια την εμπρόθεσμον καταβολήν του εις δραχμάς αντιτίμου του απαιτουμένου συναλλάγματος προς εξυπηρέτησιν και απόδοσιν του εξωτερικού δανείου. Η παροχή  Σελ. 74,02(α) τοιούτων εγγυήσεων επιτρέπεται μόνον κατόπιν εισηγήσεως της μεσολαβούσης και αποδεχομένης να παράσχη την εγγύησιν Τραπέζης, οπότε κατά την ανωτέρω διαδικασίαν πλην της εγκρίσεως της Υποεπιτροπής του άρθρ. 3 Ν.Δ. 2687 απαιτείται και ειδική προς τούτο έγκρισις της Νομισματικής Επιτροπής, η οποία επιλαμβάνεται της περιπτώσεως τη προτάσει του Υπουργείου Συντονισμού. 8.Η παρά τη Τραπέζη της Ελλάδος Υπηρεσία Ελέγχου Συναλλάγματος εξουσιοδοτείται και εντέλλεται όπως ασκή κατασταλτικόν έλεγχον προς εξακρίβωσιν τυχόν παραβάσεων των Νόμων περί προστασίας του εθνικού νομίσματος προερχομένων εκ καταστρατηγήσεων του Ν.Δ. 2687. Τα πορίσματα του ελέγχου τούτου δέον να αναφέρωνται περιοδικώς προς την αρμοδίαν Υπηρεσίαν Κεφαλαίων Εξωτερικού του Υπουργείου Συντονισμού. Εκδόσαν προς τούτο την υπ’ αριθ. 140 παρούσαν πράξίν του, δημοσιευθησομένην δια της Εφημερίδος της Κυβερνήσεως. Τράπεζαι δεχόμεναι καταθέσεις εις εξωτερικόν συνάλλαγμα, ωρίσθησαν αι κάτωθι: α)«ΤHE AMERICAN EXPRESS Co INC», από 1 Αυγ. 1958 (Π. Υ.Σ. 967 της 16/24 Ιουλ. 1958 ΦΕΚ Α΄ 111). β)«Τράπεζα Αττικής» (Π.Υ.Σ. 111 της 21/29 Ιουν 1974, ΦΕΚ Α΄ 184). γ)«ALGEMENΕ BANK NEDERLAND N.V. (Απόφ. Νόμ. Επιτρ. 53 της 17 Ιουλ./1 Αυγ. 1974, ΦΕΚ Α΄ 215). δ)«Τράπεζα Εργασίας» (Απόφ. Νόμ. Επιτρ. 122 της 24 Νοεμ./22 Δεκ. 1975, ΦΕΚ Α΄ 287 και αποφ. 42125/536 της 26 Μαρτ./1 Απρ. 1976, ΦΕΚ Β΄ 428). ε)«THE FIRST NATIONAL BANK OF CHICAGO» Π.Υ.Σ. 11 της 7/14 Φεβρ. 1976, ΦΕΚ Α΄ 35). 